Cookies με βρώμη, ξηρούς καρπούς και κράνμπερι
Αυτά τα πεντανόστιμα cookies με βούτυρο Lurpak είναι ιδανικά για σχολικό κολατσιό! Περιέχουν βρώμη και ξηρούς καρπούς και θα δώσουν στα παιδιά μας την ενέργεια που χρειάζονται.
150 γρ. βούτυρο Lurpak, σε θερμοκρασία δωματίου, 120 γρ. καστανή ζάχαρη, 2 αυγά, σε θερμοκρασία δωματίου, 1/2 κουτ. γλυκού εκχύλισμα βανίλιας, 140 γρ. νιφάδες βρώμης, 180 γρ. αλεύρι για όλες τις χρήσεις, 1 κουτ. γλυκού μαγειρική σόδα (σκόνη), 1/2 κουτ. γλυκού κανέλα (προαιρετικά), 1/2 κουτ. γλυκού αλάτι, 75 γρ. αποξηραμένα κράνμπερι ή μαύρες σταφίδες, 75 γρ. σταγόνες λευκής ή μαύρης σοκολάτας ή σοκολάτας γάλακτος, 65 γρ. χοντροκομμένοι ξηροί καρποί της αρεσκείας μας
Προθερμαίνουμε τον φούρνο στους 180-190°C. Στρώνουμε αντικολλητικό χαρτί σε δύο λαμαρίνες.Χτυπάμε στο μίξερ το βούτυρο Lurpak με τη ζάχαρη μέχρι να γίνει αφράτο και κρεμώδες. Προσθέτουμε ένα ένα τα αυγά και το εκχύλισμα βανίλιας.Σε ένα άλλο μπολ ανακατεύουμε τη βρώμη, το αλεύρι, τη μαγειρική σόδα, την κανέλα (αν τη βάλουμε) και το αλάτι. Τα αδειάζουμε σε 2-3 δόσεις στο μείγμα του βουτύρου και ανακατεύουμε με μια ελαστική σπάτουλα, προσέχοντας να μην το παρακάνουμε με το ανακάτεμα γιατί θα βγουν σκληρά τα cookies. Προσθέτουμε στο τέλος τα κράνμπερι (ή τις σταφίδες), τις σταγόνες σοκολάτας και τους ξηρούς καρπούς και ανακατεύουμε μία τελευταία φορά, ίσα να σκορπίσουν ομοιόμορφα μέσα στο μείγμα.Παίρνουμε γεμάτες κουταλιές από το μείγμα (με κουταλάκι του γλυκού) και τις αραδιάζουμε στις λαμαρίνες, αφήνοντας απόσταση ανάμεσά τους γιατί θα απλώσουν στο ψήσιμο.Ψήνουμε για περίπου 8-10 λεπτά ή μέχρι να πάρουν ένα χρυσαφί χρώμα. Αφήνουμε να κρυώσουν πολύ καλά και μεταφέρουμε τα cookies σε ένα πλαστικό δοχείο που κλείνει αεροστεγώς.
Αλεύρι (ζύμες),Βρώμη,Κράνμπερι,Ξηροί καρποί